El Castell d'Alaquàs obrirà la seua programació musical el 28 de febrer amb el concert de la cantautora Rosana
12/02/2004 19:38:00

# El Castell d'Alaquàs obrirà la seua programació musical el 28 de febrer amb el concert de la cantautora Rosana

*   12/02/2004 19:38:00
*   [Imprimir](#)
*   Compartir
*    https://www.alaquas.org/documento.asp?id\_do=9055

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9055%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20obrir%C3%A0%20la%20seua%20programaci%C3%B3%20musical%20el%2028%20de%20febrer%20amb%20el%20concert%20de%20la%20cantautora%20Rosana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9055/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9055/9055_Form_4.jpg)](https://www.alaquas.org/ficheros/documentos/2004/2/9055/9055_Form_10.jpg "<a href='https://www.alaquas.org/ficheros/documentos/2004/2/9055/9055_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs obrirà la seua programació musical el 28 de febrer amb el concert de la cantautora Rosana</a>")

Ismael Serrano, José Mercé i Carlos Núñez actuaran també al monument històric en els propers mesos

La cantautora canària Rosana obrirà el proper dissabte 28 de febrer la programació musical del Castell d'Alaquàs, tot i coincidint amb la data d'obertura del monument. A partir d'aquest dia, el Castell d'Alaquàs continuarà oferint una intensa programació artística, mostra de la ferma intenció, per part de l'Ajuntament d'Alaquàs, de convertir aquest espai en un referent cultural de primer ordre a tota la Comunitat Valenciana.

Rosana presentarà al Castell d'Alaquàs el seu últim disc anomenat "Marca Registrada", un doble CD en directe en què s'inclouen les millors cançons d'aquesta cantautora, extretes dels tres anteriors discs i algunes peces inèdites. Rosana, que compta en el seu currículum amb un sense fi de premis musicals, sorprendrà a les i els alaquasers amb la seua veu, la seua energia i la seua particular forma de fer música, tot dins d'un marc incomparable com és el Castell d'Alaquàs.   
   
Una altra de les apostes musicals per a enguany ha estat Ismael Serrano, que oferirà el 3 d'abril a les 22:30 hores un concert on presentarà el seu cinqué disc "Principio de incertidumbre". En aquest  nou treball musical s'inclouen 25 cançons interpretades pel cantautor madrileny durant els concerts celebrats al teatre Lope de Vega de Madrid els dies 8 i 9 de setembre. Aquest àlbum en directe conté també temes dels seus quatre discs anteriors i sis cançons noves. Ismael Serrano, amb tan sols 24 anys, s'ha convertit amb el transcurs del temps en un gran cantautor en l'escena musical espanyola, que intenta representar a una joventut activa i que lluita pel seu futur.

El flamenc, per a les i els amants d'aquest gènere musical, arribarà enguany també al Castell d'Alaquàs de la mà del conegut artista José Mercé, natural de Jerez. La seua actuació tindrà lloc el 8 de maig a les 22:30 hores i hi interpretarà cançons del seu últim disc "Lío", enregistrat durant els mesos de maig, juny i juliol de 2002 i produït i dirigit per Isidro Muñoz.

El 22 de maig actuarà a Alaquàs la Kamerata Oquestale, dirigida per l'actual director de la Banda Simfònica de la Unió Musical d'Alaquàs, Teo Aparicio Barberán. Aquesta formació ha participat en diferents cicles de concerts, sempre des del seu concepte de cuidar al màxim el detall i procurant fer de cadascuna de les seues interpretacions un exquisit desplegament de bon fer i qualitat professional.

Un altre dels plats forts de la nova temporada musical del Castell d'Alaquàs és la del galleg Carlos Núñez, considerat com un dels primers i millors gaiters del món. Ha aconseguit un nivell de virtuosisme i perfecció interpretativa que fins i tot era exclusiu d'irlandesos o escocesos. El seu grup de directe inclou sis músics tocant la guitarra, bouzouki, violí, acordió, baix, bateria i percussió, a més de convidats com ballarins, _pandereteiras_ o banda de gaites en concerts especials. La Carlos Núñez Banda no només ha arrasat a Espanya sinó a mig món. Tenen la qualitat exigida pel públic de teatres però també aconsegueixen fer embogir les multituds, com van demostrar en el Womad de Canàries davant 80.000 persones, o ni més ni menys que davant 2.000.000 de joves convocats pel Papa a Roma l'estiu de l'any 2000. Carlos ha obtingut tot tipus de premis i nominacions. Ja en el 2002 la companyia discogràfica BMG, amb la qual va enregistrar els seus tres primers discs, li va demanar que realitzara una selecció del millor d'aquests discs i enregistra "Todos os mundos", que presentarà al Castell d'Alaquàs. El concert tindrà lloc el dia 5 de juny a les 22:30 hores.

La de José Mercé no serà l'única actuació flamenca que acollirà el Castell d'Alaquàs. Isabel Julve i Ricardo Esteve, actualment una de les formacions flamenques més consolidades que es poden trobar al panorama flamenc valencià, oferiran el dissabte 19 de juny a les 22:30 hores un concert amb la recopilació dels seus millors temes. Esta formació destaca no sols per oferir propostes innovadores sinó sobretot per saber reprendre en el seu estil les parts més pures i tradicionals del flamenc. Sorprenen, alhora, per la revisió que porten a cap de les parts clàssiques d'aquest art.

La música no serà l'única protagonista de la nova temporada que ara comença al Castell d'Alaquàs. Aquest espai, propietat de cadascuna i cadascun de les i els ciutadans d'Alaquàs, serà també seu d'una infinitat d'activitats culturals entre les quals destaquen les diferents exposicions artístiques. En primer lloc, la mostra inspirada en l'obra de Leonardo Da Vinci, que es pot contemplar actualment i fins al 27 de febrer a la sala La Nova del monument. La segona exposició que acollirà aquesta Sala serà "Monumentos para el tercer milenio" de Rego Curten, que s'inaugurarà el 23 d'abril i es podrà contemplar fins al 4 de juliol. A través d'aquesta exposició el seu autor comença a  projectar i construir els símbols artístics del nou mil·leni tenint com a referent clar l'art monumental.

També les xiquetes i els xiquets d'Alaquàs tenen el seu lloc i la seua atenció dins de la programació del Castell. Cada diumenge a les 12 hores del  matí, a partir del 25 d'abril i fins al 20 de juny, hi haurà activitats d'animació infantil entre les quals destaquen l'obra de teatre "Històries de la Botiga Encantada" presentada pel Teatre de la Sargantana o l'espectacle "Ni siquiera somos malos" dels Flaquibutti.